*Príloha č. 4 súťažných podkladov – Kritériá na vyhodnotenie ponúk a pravidlá ich uplatnenia*

**KRITÉRIUM NA VYHODNOTENIE PONÚK A**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

Ponuky uchádzačov sa vyhodnocujú na základe Najlepšieho pomeru ceny a kvality, a to na základe nasledovných kritérií:

**Celková cena za predmet zákazky v Eur bez DPH** (ďalej len „Cena“) s váhou 80 %

1. bodov)
2. **Najnižšia ponúknutá prepravná výška v najvyššom bode vozidla v mm / Prepravná výška** **max. 3 650 mm,** pol. č. 5, Opis predmetu zákazky, Príloha č.1 súťažných podkladov s váhou 5 %

(5 bodov)

1. **Najvyšší ponúknutý výkon motora v kW / Výkon motora min. 12 kW / 1000 kg najväčšej prípustnej celkovej hmotnosti**, pol. č. 12, Opis predmetu zákazky, Príloha č.1 súťažných podkladov s váhou 5 %

(5 bodov)

1. **AR vybavený podperným systémom s premenlivou šírkou a s možnosťou zasunutia pod pevné prekážky (napríklad zábradlie a zvodidlá) Pri stabilizácii AR musí byť zablokované pruženie zadných náprav / vybavenie rebríka,** pol. č. 114, Opis predmetu zákazky, Príloha č.1 súťažných podkladovs váhou 4 %
2. body)
3. **5 ročný servis na nadstavbu vozidla vrátane legislatívne povinných odborných prehliadok a úradných skúšok/servisná činnosť**, pol. č. 130, Opis predmetu zákazky, Príloha č. 1 Súťažných podkladov s váhou 6 %

( 6 bodov)

**Pravidlá uplatnenia kritéria cena:**

Cena je definovaná ako súčet súčinov jednotkových cien (JC) a počtu jednotlivých položiek podľa hárku „Štruktúrovaný rozpočet ceny a návrh na plnenie kritérií“ v prílohe č. 2 súťažných podkladov. **Hodnota, ktorá bude predmetom hodnotenia, je uvedená v bunke G60 Štruktúrovaný rozpočet ceny a v bunke C3 Návrh na plnenie kritérií prílohy č. 2 „Štruktúrovaný rozpočet ceny** **a návrh na plnenie kritérií“ súťažných podkladov.**

Ceny sa predkladajú s presnosťou na 2 desatinné miesta.

Maximálny počet 80 bodov sa pridelí ponuke uchádzača s najnižšou Cenou. Pri ostatných ponukách sa počet bodov určí úmerou, t. j. počet bodov sa určí ako podiel najnižšej navrhovanej Ceny a navrhovanej Ceny príslušnej vyhodnocovanej ponuky prenásobený maximálnym počtom bodov 80 za toto kritérium. Počet bodov sa zaokrúhli na 2 desatinné miesta.

**Pravidlá uplatnenia kritéria 1:**

Najnižšia ponúknutá prepravná výška v najvyššom bode vozidla, **hodnotená najnižšia ponúknutá prepravná výška v mm.**

Maximálny počet 5 bodov sa pridelí ponuke s najnižšou ponúknutou prepravnou výškou. Pri ostatných ponukách sa počet bodov určí úmerou, t. j. počet bodov sa určí ako podiel najnižšej ponúknutej prepravnej výšky a navrhovanej prepravnej výšky príslušnej vyhodnocovanej ponuky prenásobený maximálnym počtom 5 bodov pre toto kritérium. Počet bodov sa zaokrúhli na 2 desatinné miesta.

Návrh na plnenie kritéria 1 sa vypĺňa v systéme JOSEPHINE a tiež aj v dokumente Štruktúrovaný rozpočet ceny a návrh na plnenie kritérií v bunke C4 Návrh na plnenie kritérií.

**Pravidlá uplatnenia kritéria 2:**

Najvyšší ponúknutý výkon motora, **hodnotený najvyšší ponúknutý výkon motora v kW.**

Maximálny počet 5 bodov sa pridelí ponuke s najvyšším ponúknutým výkonom motora. Pri ostatných ponukách sa počet bodov určí úmerou, t. j. počet bodov sa určí ako podiel najvyšším ponúknutým výkonom motora a navrhovaným výkonom motora príslušnej vyhodnocovanej ponuky prenásobený maximálnym počtom 5 bodov pre toto kritérium. Počet bodov sa zaokrúhli na 2 desatinné miesta.

Návrh na plnenie kritéria 2 sa vypĺňa v systéme JOSEPHINE a tiež aj v dokumente Štruktúrovaný rozpočet ceny a návrh na plnenie kritérií v bunke C5 Návrh na plnenie kritérií .

**Pravidlá uplatnenia kritéria 3:**

**AR vybavený podperným systémom s premenlivou šírkou a s možnosťou zasunutia pod pevné prekážky (napríklad zábradlie a zvodidlá) Pri stabilizácii AR musí byť zablokované pruženie zadných náprav**

Maximálny počet 4 body

V systéme vo formulári Hodnotiace kritérií - Plnenie kritérií (ako aj v prílohe č. 2 „Štruktúrovaný rozpočet ceny a návrh na plnenie kritérií“) môže uchádzač vyplniť len dve hodnoty:

**NIE** - v prípade ak **nemá**: Vybavenie rebríka podperným systémom s premenlivou šírkou a s možnosťou zasunutia pod pevné prekážky (napríklad zábradlie a zvodidlá) Pri stabilizácii AR musí byť zablokované pruženie zadných náprav.

**ÁNO** - v prípade ak **má:** Vybavenie rebríka podperným systémom s premenlivou šírkou a s možnosťou zasunutia pod pevné prekážky (napríklad zábradlie a zvodidlá). Pri stabilizácii AR musí byť zablokované pruženie zadných náprav.

Áno – 4 body

NIE – 0 bodov

Návrh na plnenie kritéria 3 sa vypĺňa v systéme JOSEPHINE a tiež aj v dokumente Štruktúrovaný rozpočet ceny a návrh na plnenie kritérií v bunke C6 Návrh na plnenie kritérií .

**Pravidlá uplatnenia kritéria 4:**

**5 ročný servis na nadstavbu vozidla vrátane legislatívne povinných odborných prehliadok a úradných skúšok**

Maximálny počet 6 bodov

V systéme vo formulári Hodnotiace kritérií - Plnenie kritérií (ako aj v prílohe č. 2 „Štruktúrovaný rozpočet ceny a návrh na plnenie kritérií“) môže uchádzač vyplniť len dve hodnoty:

**NIE** - v prípade neposkytnutia 5 ročného servisu na nadstavbu vozidla vrátane legislatívne povinných odborných prehliadok a úradných skúšok.

**ÁNO** - v prípade poskytnutia 5 ročného servisu na nadstavbu vozidla vrátane legislatívne povinných odborných prehliadok a úradných skúšok.

ÁNO – 6 bodov

NIE – 0 bodov

Návrh na plnenie kritéria 4 sa vypĺňa v systéme JOSEPHINE a tiež aj v dokumente Štruktúrovaný rozpočet ceny a návrh na plnenie kritérií v bunke C7 Návrh na plnenie kritérií.

**Celkové hodnotenie a určenie poradia (úspešnosti) uchádzačov:**

Pri každom uchádzačovi sa počty bodov, ktoré získal za jednotlivé kritériá, spočítajú.

Pri vyhodnotení bude zostavené poradie úspešnosti ponúk. Ponuky budú zoradené podľa výšky počtu (súčtu) bodov za jednotlivé kritériá. **Na prvom mieste poradia sa umiestni tá ponuka, ktorá bude mať najviac bodov za všetky kritériá.** Úspešným sa stane uchádzač, ktorého ponuka bude mať najviac bodov za všetky kritériá.

Zo zvyšných ponúk bude vytvorené poradie od najvyššieho počtu bodov po najnižší počet.

**Návrh na plnenie kritérií**

Uchádzač vyplní hárky „Štruktúrovaný rozpočet ceny a návrh na plnenie kritérií“ v prílohe č. 2 súťažných podkladov a predloží ich v ponuke a zároveň vyplní ceny položiek v elektronickom ponukovom formulári v systéme JOSEPHINE. Ceny a iné hodnoty v elektronickom ponukovom formulári v systéme JOSEPHINE a ceny a iné hodnoty v hárku „Štruktúrovaný rozpočet ceny a návrh na plnenie kritérií“ v prílohe č. 2 SP musia byť samozrejme rovnaké. V prípade rozdielu platia údaje uvedené v elektronickom ponukovom formulári v systéme JOSEPHINE.

Uchádzačom navrhovaná jednotková cena za každú položku predmetu zákazky musí byť uvedená v EUR, matematicky zaokrúhlená na dve desatinné miesta. Štruktúrovaný rozpočet ceny s uvedením cien úspešného uchádzača sa stane súčasťou zmluvy uzavretej s úspešným uchádzačom.

**V prípade rovnakých návrhov na plnenie predmetných kritérií, t.j. rovnakej celkovej ceny viacerých uchádzačov, kedy nie je možné určiť úspešného uchádzača, budú vyzvaní tí uchádzači, medzi ktorými je potrebné určiť úspešného uchádzača, aby v lehote nie kratšej ako dva pracovné dni upravili svoje cenové ponuky, prípadne potvrdili ich aktuálnu výšku. Úspešným sa stane uchádzač, ktorého cenová ponuka bude nižšia. Tento postup sa môže aj opakovať. Verejný obstarávateľ počas plynutia lehoty na úpravu cenovej ponuky neotvorí doručený návrh. Túto skutočnosť je možné jednoducho overiť prostredníctvom systémových logov, ktoré automaticky generuje informačný systém a ktorý je k dispozícii kontrolným orgánom*.***